Ministrul de Externe polonez: Ne dorim cele mai bune relaţii cu SUA, indiferent de cine se află la putere / „Nu vom face greşelile predecesorilor noştri, punând toate jetoanele pe o singură culoare”
Polonia doreşte să aibă „cele mai bune relaţii posibile cu America, indiferent de cine se află la putere”, a declarat ministrul de externe Radoslaw Sikorski în timpul unei vizite la Washington, potrivit unui comunicat publicat duminică de agenţia poloneză de presă PAP, citată de Reuters.
„Nu vom face greşelile predecesorilor noştri, punând toate jetoanele pe o singură culoare”, îl citează PAP pe Sikorski, într-o aparentă referire la pariuri.
Fostul guvern naţionalist al Poloniei se bucurase de o relaţie bună cu ex-preşedintele Donald Trump, chiar dacă modul în care Varşovia îşi gestiona politicile provoca îngrijorări cu privire la fidelitatea sa faţă de valorile democratice şi amplificase tensiunile cu aliaţii din UE.
După victoria lui Joe Biden în alegerile din 2020, Varşovia nu l-a recunoscut oficial ca preşedinte al SUA timp de câteva săptămâni, aminteşte Reuters.
Sikorski s-a aflat la Washington pentru a discuta cu oficiali americani despre relaţiile bilaterale, probleme legate de securitate şi războiul din Ucraina.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank